Bayon
<s>Bayon (kmerski: Prasat Bayon) je slavni kmerski hram u Angkoru, Kambodža.</s><s>Izgrađen je u 12. i 13. vijeku kao službeni kraljevski hram mahajana budizma.</s><s>Hram se nalazi u središtu grada Angkor Thoma koji je podigao kralj Jayavarman VII. (v. 1181–1219), a nakon njegove smrti je prilagođen potrebama hinduista i teravada budista.</s>

<s>Od 15. vijeka, kada Kmersko Carstvo osvojilo tajlandsko kraljevstvo Ajutaja, Angkor je napušten, pa su tako i Angkor Thom i Bayon u velikoj mjeri zaboravljeni.</s><s>Iako je ovo područje bilo naseljeno i još uvijek se koristilo za poljoprivredu, većina građevina izvan hrama Angkor Wat, su obrasli u tropsku šumu.</s><s>Krajem 19. vijeka probudio se interes evropskih naučnika u ovom dijelu Francuskog kolonijalnog carstva u Indokini (Francuska Indokina).</s><s>Arheološki rad je bio prekinut zbog Prvog i Drugog svjetskog rata, te ratova u Kambodži i Vijetnami, uključujući i komunističku diktaturu Crvenih Kmera.</s><s>Od kasnih 1980-ih, nakon završetka vladavine Crvenih Kmera i vijetnamske okupacije, Bayon je, poput ostalih hramova Angkora, u velikoj mjeri obnovljen uz sudjelovanje Međunarodnog koordinacijskog odbora (ICC) UNESCO-a, arheologa s Instituta Kambodžanske uprave za zaštitu i upravljanje Angkorom i regije Siem Reap (Apsara), francuski École Française d'Extrême-Orient, njemačkog Projekta očuvanja Apsara (GACP), FH Kölna i tima za čuvanje Angkora vlade Japana (JSA), ali i Svjetske fundacije za zaštitu spomenika (WMF) sa sjedištem u SAD-u.</s>

<s>Bayon se smatra primjerom "barokne kmerske arhitekture", za razliku od klasičnijeg stila hrama Angkor Wata.</s><s>Njegova najznamenitija odlika su masivna kamena lica uklopljena u mnoge tornjeve koji se poput piramide uzdižu iznad središnje terase Hram je također poznat po dojmljivim nizovima bareljefa koji predstavljaju neobičnu mješavinu mitoloških, historijskih i svakodnevnih prizora.</s>

<s>Od 1992. godine Bayon je, kao dio Angkora, na popisu svjetske baštine UNESCO-a.</s>

<s>Izvori</s>

<s>Vanjske veze</s>

<s>The Bayon Symposium (Unesco): 1996–2001.</s><s>Fotografije Bayona</s>

<s>Hinduistički hramovi u Kambodži
Budistički hramovi
Arheološka nalazišta u Kambodži
Kmersko Carstvo
Svjetska baština u Kambodži</s>

